CELEX: 62013CA0297
Language: da
Date: 2014-05-15 00:00:00
Title: Sag C-297/13: Domstolens dom (Fjerde Afdeling) af 15. maj 2014 — Data I/O GmbH mod Hauptzollamt München (anmodning om præjudiciel afgørelse fra Finanzgericht München — Tyskland) (Præjudiciel forelæggelse — tarifering — den fælles toldtarif — den kombinerede nomenklatur — afsnit XVI, bestemmelse 2 — pos. 8422, 8456, 8473, 8501, 8504, 8543, 8544 og 8473 — begreberne »dele« og »varer«  — dele og tilbehør (motorer, strømforsyninger, lasere, generatorer, kabler og varmeforseglere), der er bestemt til anvendelse til programmeringssystemers funktion — manglende prioriteret tarifering i pos. 8473 i forhold til de øvrige positioner i kapitel 84 og 85)

7.7.2014   
            
            
               DA
            
            
               Den Europæiske Unions Tidende
            
            
               C 212/10
            
         Domstolens dom (Fjerde Afdeling) af 15. maj 2014 — Data I/O GmbH mod Hauptzollamt München (anmodning om præjudiciel afgørelse fra Finanzgericht München — Tyskland)
   (Sag C-297/13) (1)
   
   ((Præjudiciel forelæggelse - tarifering - den fælles toldtarif - den kombinerede nomenklatur - afsnit XVI, bestemmelse 2 - pos. 8422, 8456, 8473, 8501, 8504, 8543, 8544 og 8473 - begreberne »dele« og »varer« - dele og tilbehør (motorer, strømforsyninger, lasere, generatorer, kabler og varmeforseglere), der er bestemt til anvendelse til programmeringssystemers funktion - manglende prioriteret tarifering i pos. 8473 i forhold til de øvrige positioner i kapitel 84 og 85))
   2014/C 212/10
   Processprog: tysk
   
      Den forelæggende ret
   
   Finanzgericht München
   
      Parter i hovedsagen
   
   
      Sagsøger: Data I/O GmbH
   
      Sagsøgt: Hauptzollamt München
   
      Sagens genstand
   
   Anmodning om præjudiciel afgørelse — Finanzgericht München — fortolkning af Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 246, s. 1), som ændret ved Kommissionens forordning (EF) nr. 2031/2001 af 6. august 2001 (EFT L 279, s. 1), forordning (EF) nr. 1832/2002 af 1. august 2002 (EFT L 290, s. 1), forordning (EF) nr. 1789/2003 af 11. september 2003 (EFT L 281, s. 1) og forordning (EF) nr. 1810/2004 af 7. september 2004 (EUT L 327, s. 1), og navnlig bilag XVI, bestemmelse 4, litra a) og b) — tarifering af dele og tilbehør (motorer, generatorer, lasere, kabler og varmeforseglere) til brug for programmeringssystemer i pos. 8473 — eventuel forrang for denne position i forhold til de øvrige positioner i kapitel 84 og 85
   
      Konklusion
   
   Bestemmelse 2, litra a), i afsnit XVI i den kombinerede nomenklatur, som er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif), i de affattelser, der successivt følger af Kommissionens forordning (EF) nr. 2031/2001 af 6. august 2001, (EF) nr. 1832/2002 af 1. august 2002, (EF) nr. 1789/2003 af 11. september 2003 og (EF) nr. 1810/2004 af 7. september 2004, skal fortolkes således, at en vare, der både kan tariferes i denne nomenklaturs pos. 8473 som del til en maskine henhørende under nævnte nomenklaturs pos. 8471 og i samme nomenklaturs pos. 8422, 8456, 8501, 8504, 8543 eller 8544 som selvstændig vare, som sådan skal tariferes i en af de sidstnævnte positioner i forhold til sine egne karakteristika.
   
      (1)  EUT C 260 af 7.9.2013.